/13-a JARO, N-o 446 


MONATA ESPERANTO-GAZETO 


25. OKTOBRO 1936 



OFICIALA ORGANO DE SENNACIECA ASOCIO TUTMONDA 


REDAKTEJO, ADMINISTREJO K SIDEJO DE PLENU M-KOMITATO : 67, avenue Gambetta, Paris-20 

Poŝtĉekaj kontoj je nomo de SAT-Paris : Bruxelles n-o 350 189, S’Gravenhage n*o 211 533 Kopenhago n-o 4 986, Paris n-o 1234 22. 
Stokholmo n^o 74 153, Wien no D-109 068, Zagreb n*o 41 448, Zŭrich n-o VIII-200 49. Alilande oni pagu per poŝtmandato je nomo 

de SAT. f bonvalutaj devizoj en rekom. letero aŭ bankĉeko je nomo de « Bannier ». 


Roterdamo, la kongresurbo por 1937 


Kvankam la nunjara kongreso okazis 
nur antaŭ kelkaj monatoj, kvankam la 
jaro 1937 ankoraŭ ne sin anoncis, tamen 
Roterdamo jam nun aŭdigas sin por sen- 
prokraste koraenei altiri la atenton de 
ĉiuj SAT-anoj k de ĉiuj lab. esperantistoj. 

En Roterdamo do okazos la 17-a kong- 
reso de SAT, almenaŭ se la mondo ne 
ankoraŭ plifreneziĝos, se la mondo ne 
estos grandega sangejo, kie homoj plej 
kruele ĉesigosTa vivojn de aliaj homoj, 
kie homoj, ne konante 
unu la alian, murdos 
sin reciproke pro naci- 
isma freneziĝo, la kro- 
nika malsano de ĉi tiu 
kapitalismo. 

Jes, se okazos ve- 
nontjare ĉi tiu kata- 
strofo, tiam la Roter- 
dama O. K. K. estos 
senpova, tiam ĝi eble 
renkontos la ekster- 
landajn samcelanojn 
en aliaj cirkonstancoj, 
sur aliaj lokoj, tro te- 
ruraj por eĉ pensi al 
ili. 

Gek-doj, ni esperu, 
ke io tia ne okazos! 

Ni faru ĉion eblan por 
eviti ĉi okazontaĵon; 
sed domaĝe, ni ne mul- 
te povas kontraŭagi, 
ĉar nia potenco estas 
eta, prudentaj vortoj 
ne estos aŭskultataj, 
noblaj agoj rigardataj 
kiel ŝtatperfido. 

Tamen, tiom pli nia tutmonda organizo 
laboras en tempo, en kiu ĝi povas labori, 
tiom pli nia SAT-movado penadas liberigi 
siajn membrojn de ideoj, altruditaj al ili 
de iliaj registaroj pere de gazetaro, ra- 
dio, filmo ktp. 

SAT laboradas por kreskigi ĉe la 
merabroj la sentojn de Homeca solidaro. 
La kongresoj estas grava parto el tiu kul- 
tura, hominda tasko ĝia. 

En niaj kongresoj ni sentas inilfoje pli 
la frenezon de la naciaj militoj ol inter 
niaj samnacianoj. Jes, eble nur ni plene 
konsciiĝas pri la krimeco de la milito k 
ĝiaj preparoj, kiam ni en niaj kongresoj, 
diskutante en unu lingvo, sidas brak-ĉe- 
brake kun homoj el aliaj landoj, sed kiuj, 


pro tio ke ili parolas la saman lingvon, 
ŝajnas al ni esti samurbanoj. 

Tial la Roterdama O. K. K. instigados 
la SAT-anaron veni al Roterdamo, centre 
lokita grandurbo. Gi propagandos por la 
17-a kongreso de SAT ĉiamaniere k ĉiu- 
loke. Kaj malgraŭ tio, ke la tempo por 
tutmondaj kongresoj, precipe laboristaj, 
ĉiam pli malfavoriĝas, ĝi tamen ne lasos 
sin timigi de pesimismaj antaŭdiroj k 
plene fidas al la sukceso de la 17-a SAT- 


kongreso, okazonta en Roterdamo. Tiu 
sukceso kompreneble nur povas realiĝi, 
se la SAT-anoj k tiuj lab. esperantistoj, 
kiuj ankoraŭ ne aliĝis al SAT, tute 
konsciiĝas pri la gravo de tutmonda 
kongreso esperantista. Car de tiu konsci- 


La sekretaria adreso de 10. K. K. 

estas: 

K-do C. v. ESSEN j 

Westerbeekstr. 57, 

Rotterdam -Z. 9 Nederlando 


iĝo grandparte dependas ilia veno al la 
kongreso. 

Ni bone scias, ke ankaŭ aliaj gravaĵoj 
ludas grandan rolon: la bezonata mono, 
iibertempo k.s. Sed se ni nun jam faras 
planon viziti la 17-an SAT-kongreson, ni 
havas multajn monatojn por ŝpari iom 
da mono k por klopodi akiri ferion en la 
komenco de aŭgusto. 

La O.K.K. aparte atentos la gastiga- 
don de la partoprenontoj k plej verŝajne 

al ni eblos gastigi ĉiujn 
ĉe esperantistoj, ĉar la 
venontan jaron certe 
estos en Roterdamo pli 
ol mil laboristaj espe- 
rantistoj. La kongre- 
sanoj do senkoste 
aŭ kontraŭ malgranda 
kompenso povos gasta- 
di ĉe samcelanoj. Ili 
do povos eviti la mult- 
ekostan hotelvivon. 

Ni devas konfesi, ke 
Roterdamo ne estas 
urbo, kiu povas kon- 
kuri kun urboj ĉe la 
Riviero, Parizo aŭ 
alia metropolo rilate 
belecon. Gi estas ordi- 
nara havenurbo kun 
preskaŭ 600.000 loĝant- 
oj. Gi estas ligita kun 
Germanio per la rivero 
Rejno, kiu ĉe Roterda- 
mo nomiĝas Maas. La 
ĉirkaŭajo de la urbo 
ne estas monteca nek 
arbara, sed tamen pi- 
toreska. La distanco inter Roterdamo k 
la Norda maro estas 23 kilOmetroj. Kiuj 
do ŝatas viziti la strandon k la nederland- 
ajn banlokojn, certe trovos okazon. Sed 
ni estas konvinkitaj, ke la SAT-anoj ne 
venos al ni speciale por turistaj ĝuoj. 
Tial ni ne ŝatas fanfaroni pri la vidin- 
daĵoj de nia urbo, ne ŝatas vin logi per 
gigantaj havenoj. 

Ni scias, ke en kamaradeca medio la 
mondo ĉiam estas bela. 

SAT-anaro tutmonda! ni nun jam lab- 
oras por inde akcepti vin en Roterdamo. 
Faru do viajn planojn k vizitu la 17-an 
kongreson de SAT! 



Por la O.K.K. — B. W. 

SENNACIULO 


Verda Monato en Nederlando 

Antaŭ clu jaroj la Federacio de Labo- 
ristaj Esperantistoj en la regiono de la 
nederlanda lingvo decidis proklami sep- 
tembron Verda Monato. En tiu monato 
la propagando por esperanto k la oka- 
zontaj kursoj aranĝiĝas laŭ speciala pro- 
gramoj k estas do eble koncentrigi la 
agadon en la tuta regiono, tiel ke ankaŭ 
la atento estas pli granda k la intereso 
vekita. La varbadon tio tre faciligas k 
estas en la rezulto certe rimarkebla. 

La propagando okazis en la lastaj jaroj 
ĉiam pli grandskale. Por la nuna jaro ni 
aperigis 2 brofcurojn en kvanto de 15.000, 
el kiuj unu speciale verkita por la junu- 
laro. 5;i eldonis 5C00-ekzemplere afiŝon 
en tri koloroj, kiuj pendas malantaŭ 
multaj fenestroj ; krome 200.000 sigel- 
markojn por glui sur la korespondaĵojn, 
100.000 faldprospektojn dukolorajn (bild- 
oj kun rimoj) k 800.000 flugfolietojn. 
Okazas dekoj da ekspozicioj en multe da 
lokoj, kunvenoj, ktp. 

Ciujare ni vendas ĉ. 5000 lernolibrojn. 
Tio signifas, ke tiom da kursanoj komen- 
cas la lernadon. 

La propagando cetere estas subtenata 
de multego da gazetarikoletoj en granda 
nombro da ĵurnaloj k ĉiaspecaj gazetoj. 
Ne malpli valora estas la radio. Jam dum 
kelkaj jaroj nia Federacio havas la oka- 
zon regule alparoli dek inilojn da aŭskul- 
tantoj, dum la lastaj du jaroj dufoje mo- 
nate dum 15-30 minutoj. Ne nur funk- 
ciuloj de la Federacio, sed ankaŭ sindi- 
katestraranoj, partigvidantoj k personoj 
el diversaj rondoj venas antaŭ la rnikro- 
fonon favore al esperanto. Ekz. la ĝene- 
rala direktoro de la P.T.T., kiu tre fa- 
voras esperanton en poŝtistaj rondoj, 
paroladas por ni same kiel parlamentan- 
oj. Tio povas okazi, ĉar en Nederlando 
la laboristaro posedas propran radio- 
organizon (VARA) havanta duonsemaj- 
nan elsendotempon. Ne nur parolantojn 
ni invitas, sed ankaŭ kantistojn k kant- 
horojn. Ĵus ni ricevis la informon, ke 
depost sabato, la 3. oktobro, ni denove 
dum duonjaro povas disponi pri la elsen- 
dotempo ĉiun duan sabat-tagmezon. 

Grava progreso estas cetere, ke la plej 
granda laborista ĵurnalo (social-demok- 
rata) « Het Volk » k « Voorwaarts » k 
ties provincaj eldonoj (entute ĉ. 150.000 
abonantoj) iuvitis nin prizorgi porespe- 
rantan rubrikon dufoje semajne (amplek- 
so de 3/4 kolono). Speciinenon de tiu 
gazeto ni volonte sendos al petontoj. 
Pasis jaroj, antaŭ ol la redakcio, post 
centfojaj petoj k proponoj, eĉ pere de 
kongresrezolucioj de la soc. dem. partio, 
decidis la enkondukon de tiu esp. rubriko. 

Novaĵojn k ĉion, kio estas taŭga por 
tia rubriko, aukaŭ librojn por recenzi, 
oni sendu al redakcio de tiuj ĵurnaloj. 
Adreso: Redakcio Arbeiderspers, Espe- 
ranto-kolono, Hekelveld, Amsterdam-C., 
Nederlando. 

PRO NURA AMATORECO 

Kontraŭ simpla leterafranko mi transprenas la 
korektadon de viaj skribaj ellaboraĵoj. Kune 
kun bonaj konsiloj k sugestoj vi aldone ankaŭ 
ricevos mian periodaĵon : « Tutmonda leteiv 

kesto ». Adreso : CARL FRANZMANN, Hotelo 
« Groesbeck », Groesbeek apud Nijmegen (Ne- 
derl.). 


Vivofazo;n de proletaj infanoj k junuloj 
vi trovas pripentritaj en 

JUNECA ARDO 

Rakonto de N. BARTELMES. 

^ i 20 paĝoj. Form. 14x19 cm. 

Prezo: 9.— fr. fr. 

SAT-eldono. 


Deklaro de aprobo 

Vidante la nunan disvolviĝon de 1’aferoj 
en Sovetio, t. e. ke la gvidaj elementoj 
potencaj tie, pli k pli celadas konformigi 
la socian strukturon de tiu giganta lando 
al la burĝaj soci-strukturoj — komunikoj 
k faktoj troviĝas tiel en burĝdevenaj arti- 
koloj, kiel en socialism-tendencaj — ankaŭ 
la artikolo : «La nova familia kodo en 
Sovetio » (Senn. Revuo, aŭg-sept. 1936) 
nedubeble atestas pri tio, — mi gratulas 
tiel la P.-K . pro ĝiaj komentoj pri la enha - 
vo de la « publika letero » en « S-ulo » 
(aŭgusto 1936), subskribita de Kolĉinski - 
Ĥarkovo, kiel la 16-an Kongreson de SAl' 
pro la unuanime akceptita rezolucio en tiu 
Kongreso. Car, nur per firma gvidlinio 
subtenata de ni ĉiuj, la afero de la tut- 
monda laboristaro estas helpata, ne per 
daŭraj devioj k hipokritajoj, konscie aŭ ne 
faritaj. 

J. Bout (15.396), sekretario de K. K. 


Eminenta lingvisto, 
amiko de esperanto, mortis 

Fine de sepfcembro mortis profesoro 
Antonio Meje (Meillet), unu el la plej 
eminentaj nuntempaj lingvoscienculoj, en 
aĝo de 70 jaroj. Meje studis ĉe la univer- 
sitato de Parizo literaturon ; en 1891 jam 
li fariĝis stud-direktoro ĉe la Lernejo de 
Altaj Studoj. De 1899 li profesoras ĉe la 
Franca Kolegio. De 1902-06 li instruis 
armenan lingvon ĉe la Lernejo de Orient- 
aj Lingvoj. En 1919 li estis elektita mem- 
bro de 1’Akademio de Surskribaĵoj. 

Meje ne nur « rekonstruis » la antikv- 
ajn lingvojri, sed deduktis el tiu stud- 
laboro la filozofion pri lingvistiko. Li 
evidentigis unuparte la principojn de 
lingva disvolvo k, aliparte, la historiajn 
k sociajn kondiĉojn, kiuj estigis la apar- 
tan karakteron de ĉiu lingvo. Itesume, li 
montris la rilatojn, kiuj ĉiam ekzistas 
inter la lingvo de popolo k la popolo 
mem. 

Lanti citas el verkoj de Meje en sia 
« Naciismo» k en « La Laborista Espe- 
rantismo ». En « La Lingvoj en la Nova 
Eŭropo » tiu aŭtoritatulo ja skribis: « La 
eblo starigi artefaritan lingvon, facile 
lerneblan k la fakto, ke tiu lingvo estas 
utiligebla, estas pruvitaj per la praktiko/ 
Vana estas ĉia teoria diskutado: espe- 
ranto funkciis. » Kaj konklude; « Nur 

artefarita lingvo povas doni al la inter- 
naciaj rilatoj la praktikan k simplan 
ilon, kiu mankas por ili. » 

Ni utiligu en nia propagando tiun ĉi 
valoran opinion de scienculo, kiu meritas 
dankeman memoron ĉe la esperantista 
popolo. 


POST LA REUNUIĜO 
EN FRANCIO 

Certe interesos multe la Gek-dojn ek- 
ster Francio ekscii, kiel disvolviĝas la 
laboro en la nova unueca organizo F.E.T. 
Kompreneble estas tro frue por juĝi pri 
la rezultoj sur la propaganda kampo, ĉar 
ja la kurs-sezono nur komenciĝas. 

Pri tio tamen oni jam povas klare pa- 
roli, kio rilatas la aplikon de Tlabor- 
plano de la nova Federacia komitato. Nu, 
mi devas konstati (k neniu povos alporti 
dementon pri tio), ke ĝis nun, en ĉiu 
kunsido de la Komitato, kelkaj anoj de 
Piama FEP (IPE-sekeio) provas trudi 
sian vidpunkton al la aliaj. Gis nun, ko- 
mence de oktobro, nenio estis farita por 
plenumi la ĉefan taskon de F.E.T. : pro- 
pagandi esperanton ; ne aperis en la ga- 
zetoj reklamo pri nia perletera kurso, k 
aliaj propagandaj entreprenoj ; sed mi 
spertis, kiel kelkaj IPE-anoj sisteme 
celas trudi taskon al la Federacio, kiu ne 
estas ĝia (kreo k financado de esperant- 
lingva tradukserva bulteno, do PEK-bul- 
teno). 

Tiuj proponoj venas insiste, plurfoje, 
kvankam la unueco okazis nur sekve de 
tiu ambaŭflanke akceptita kondiĉo, ke la 
Federacio okupu sin ekskluzive pri pro- 
pagando k instruado. La laboroj de Tko- 
muna komisiono preparinta la unuecon, 
ja nur pro tio sukcesis, ke IPE-anoj 
rezignis je sia postulo fari PEK-laboron 
sub la aŭspicioj de F. E. T. (same kiel 
SAT devis rezigni siaflanke pri la Gotenb. 
Konvencio sekve de Plikvido de F.E.O.). 

Sed hodiaŭ kelkaj IPE-aj komitatanoj 
voĉdonis por aperigo de fantazia artikolo 
pri PEK k favore al esp-lingva bulteno 
eldonota sub aŭspicioj de F.E.T. k eĉ... 
redaktotan de la federacia sekretario! 
Ni SAT-fidelaj komitatanoj fiaskigis la 
aperigon de 1’koncerna artikolo en la 
asocia organo. Sed la danĝero, ke pole- 
mikoj en la mezo de Tkomitato k konsek- 
vence en la vicoj de Tfederacianoj maleb- 
ligos fruktedonan laboradon, estas reala. 

Ne sufiĉas unuigi organizojn, se oni ne 
povas krei firman bazon por harmonia 
kunlaborado en la nova unuec-organizo. 
Ne sufiĉas ĉiam paroli pri unueco: pli 
utilus agi unueceme. Ni akceptu ĉion, 
kio povas unuigi, ni forĵetu ĉion, kio 
povas malunuigi. GLODO. 


Nederlandano plendaa 
pri korespondado 

Antaŭ sufiĉe longe oni povis legi plen- 
don pri korespondado en « S-ulo ». Car la 
korespond-tempo jam estas proksima, mi 
ripete al la antaŭa artikolo skribas ĉi 
tiun plendon nome de multaj K-doj. Mi 
demandas: « Kia estas la kaŭzo, ke tiuj, 
kiuj sin anoncis respondpretaj per no- 
teto: Respondo garantiata, aŭ io simila, 
tamen ne plenumas tion ? Ili prefere for- 
lasu tian aserton. Ofte ni spertis k -as, 
sendinte PK aŭ leteron eĉ kun bildkartoj, 
ke ni ricevas eĉ ne unufojan respondon. 
Ciu senlaborulo scias, ke estas tasko tre 
malfacila ŝpari kelkajn monerojn por af- 

Saluto de 1’esperantista holonelo Mangada la Vafencianoj manifesto 


La sekvanta salutskribaĵo , kies aŭtografon ni reproduktas. estis sendata al ia 
batalĵronto de Guadarrama de la konata respublikana kolonelo Julio Mangada Ro- 
senorn, prezidanto de IHispana Esperanto-Asocio, al la Laborista Esperantista Grupo 
de Valencio, responde al ties saluto transdonita al li persone de esperantista mili~ 
canoj batalantaj en Z/a. regimento. La aŭtograjo aperis unue en la Valencia popol- 
jronta gazeto « Verdad » (n. 19). 





Bilanco de la 16-a SAT-Kongreso 


ENSPEZOJ 

Pruntoj . 

Aliĝoj ... 

Vcndado de materialo . 

Profito de la Bufedo . 

Donaco de T. U. C. (Sindik. 

Unuiĝo) . 

Aliaj donacoj . 

Reklamoj . 

Div. gajnoj . 

Bankprocento . 

Flugfolioj (KJubo) . 

B. B. C. 


24— o— o 
51— 9— 8 
l6—- 9 2 

7— 14— 2 

10— o— o 

8— o— 1 1/2 

7— 9 
18—■ o 

3— 3 
10 — o 

11— 17— o 


£ 131— 9— 1 1/2 


ELSPEZOJ 

Kongreseja luo . 

Presaĵoj (leterpapero, afiŝoj, 

aliĝiloj markoj, ktp.) . 

Kongreslibro . 

2.854 poŝtkartoj ... 

Reklamo .•. 

PoŝNoficejo . 

Kongres^insignoj . 

Orkcstro . 

Poŝtelspezoj . 

Repago de pruntoj . 

Kantistoj . 

Diversaioj . 

SaJdo profite al SAT . 


25— o— o 

24— 6— 1 1/2 
12— 5— o 
8—11— 3 
1— 2— 9 
1— 7—10 

6— 18— o 

1— 15— o 

7— 7~ 4 
24— o— o 

3— 3— o 

2— 19—10 
12—13— o 


£ 131— 9— 1 1/2 


Pri la ĝusto de ĉi tiu bilanco certigas : FrankMILLS, kontrolanto de la SA DKongreso. 

The Larches-Leigh, la 24. IX. 1936. 

Kvitancante kun cianko la ricevon de VprofiUsaldo de !a i 6 *a Kongreso, ni refoje gratulas la 
manĉestrajn SAT-anojn pro ilia sukcesa laboro .— La PlenunvKomitato. 


ranko k aĉeto de korespondaĵoj. Malgraŭ 
tio ili oferas volonte tiun penon, se ili 
nur povas interkontaktiĝi kun eksterland- 
aj K-doj. 

Baldaŭ poste multaj novaj amikoj seni- 
luziiĝas rimarkante, ke respondo ne 
venas. La atendado estas vana. Kaj kom- 
preneble, ili ekserĉas la kaŭzon pri tio. 
Cu nia esperanto estas nekomprenebla ? 
Aŭ ĉu nia lingvaĵo ne taŭgas? Ci-ĉion ili 
demandas al si mem. Gis ili forlasas la 
tutan aferon, ĉar (iliaopinie) esp-o ne 
jam estas aplikebla praktike. Tli moke 
parolus pri nia afero, se la gvidantoj ne 
farus ĉion eblan por reteni ilin en la 
grupo. ; 

Cu vere la SAT-movado estas superflui- 
ta de holandaj korespondemuloj ? Tiom 
grave, ke iu norvega amiko skribis al mi, 
ke li ricevis kiel respondon al anonco 40 
(kvardek) leterojn de holandanoj... ? Se 
tia estas la afero, mi tamen petas alme- 
naŭ unu fojon respondi, aŭ ne aldoni 


« respondo garantiata», se vi ne volas 
plenumi, kion vi promesas. A1 la redak- 
toro mi petas fari « nigran liston » de 
nerespondintoj. Kaj al ĉiuj mi petas forte 
propagandi k labori por esp-o ĝenerale 
k por SAT aparte, por ke ne nur en 
Ilolando, sed ankaŭ aliloke troviĝu 
grandnombre niaj SAT-anoj. 

G. Kalkman, Vlaardingen. 


Komuniko de la fldministracio 

Francio reduktis la valoron de sia mono 
gis proks. la 2/3, Svisio same, Nederlando 
malpii, Ĉeĥoslovakio je 16 %, Italio je 
41 %. Eble aliaj sekvos. Jen grava pro- 
blemo por mondorganizo kiel SAT. Se ni 
juĝus la aferon laŭ pure komercista vid- 
punkto, ni devus altigi niajn tarifojn laŭ 
sama proporcio kiel la redukto de la va- 
loro de Tfranko. 

Tamen, interkonsente kun la P.-K., ni 


al la Esperantistaj laboristoj 

KAMARADOJ! En spirito de unuece- 
mo k [rateca atmosfero la 16-a Kongreso 
de S. A. T., kiu unuigis ĉi-aŭguste en 
Manĉestro 170 Ge-kdojn el 7 landoj, post 
fruktedonaj kunsidoj akceptis unuanime, 
kiel konkludon, Gvidrezolucion spegulan- 
tan la rezulton de ĝiaj laboroj. La Rezolu- 
cio sugestas al ĉiuj laboristaj esperantistoj 
en la mondo, tute egale ĉu ili antaŭe apar- 
tenis al nia organizo aŭ ne, ĉu ili inter- 
tempe organiziĝis en la esperanta movado 
aŭ ĉu ili staras ankoraŭ ekster ajna organi- 
zo, — ke ili ariĝu kun ni en nia unueca 
organizo S. A. T 

Nia Statuto estas bazita sur larĝa tole- 
remo ; ĉiuj klasbatal-tendencaj K-doj estcis 
bonvenaj en niaj vicoj, sen diferenco de 
partio . 

Jam nun S. A. T. havas bonan reputa- 
cion tra la mondo, pro sia deksesjara sen- 
interrompa aktiveco sur la labor-esperan - 
tista kampo. Gi estas konata per siaj du 
gazetoj k sia Jarlibro, regule aperantaj 
malgraŭ la kriza tempo. Sed la sukceso de 
la organizo, la rezultoj de ĝia laboro sur 
la kultura kampo povus esti ankoroŭ multe 
pli grandaj, se vi flankirantoj partoprenus 
en niaj vicoj komune kun ni la klopodojn, 
utiligi esperanton por la klasaj celoj de Ia 
Laboristaro. 

Nenian riproĉadon vi aŭdos pri la pasin- 
to, tion ni povas senhezite promesi. Tiun 
cedon ni pretas fari. Sufiĉas konstoti la 
por ĉiuj malutilon rezultintan el la skismo, 
por ne voli plilongigi la staton de diseco 
per neutilaj konsideroj. La pasinto dormu. 
La nuno staru sub la signo de unueco, de 
rekunigo de ĉiuj fortoj 

Ni ne malŝatas opozicion en S. A. T . k 
ne timas la komparan kontraŭstarigon de 
diversaj vidpunktoj en diskutado; eĉ laŭ - 
statute la libera diskutado estas dezirata. 
Estas nur unu kondiĉo, nome ke la opozi- 
ciantoj apliku lojalajn, honestajn rimedojn 
k estu sinceraj en siaj paroloj k agoj. 

Ni kredas, ke /. P. E. ano aŭ 1. S. E. 
ano, kiu konatiĝas kun la Statuto de S A 
T. ne povas trovi en ĝi eĉ unu solan punk- 
ton neakcepteblan. 

KAMARADOJ! via loko estas en la 
vicoj de S. A. T — Ne rifuzu la manon 
fratece etenditan al vi en Manĉestro ! ! 1 

LA PLENUM-KOMlTATO DE S A.T. 


ŝangos nek la prezojn de niaj libroj (indi- 
kitaj en fr. frankoj ; krom eble 1 aŭ 2), 
nek la tarifojn de membreco k abono 
(nur tarifojn de 2 aŭ 3 landoj ni adaptos 
al la nova situacio). 

Detaloj aperos en la proksima n-o de 
(c S-uIo ». 

Ni esperas, ke la K-doj ĉie bonakceptos 
tiun ĉi novajon k faros kompense grand- 
ajn klopodojn por aĉeti k aĉetigi niajn 
eldonaĵojn k varbi novajn anojn al SAT! 

SENNACIULO 


Tra la esperanta gazetaro 

Malofte ni spertis, ke en la somcraj monatoj 
elpaŝas novaj batalantoj sur la mondtribunon 
esperantistan. ĉi-jare ni povas tamen kronike 
registri tion. K-do Zavada, iama prizorganto de 
la kooperativa fako en SAT, intertempe delonge 
perdiĝinte el la vicoj de nia anaro (ni verdire 
ne scias pro kia motivo) kreis internacian ko- 
operativan gazeton, nomatan « Cielarka Stan* 
dardo » (adreso : « Spolnota Pracy », Warszawa f 
ul W. Gorskiego 6.) Unua n-ro (aŭgusto) 16- 
paĝa ; promesita periodeco : monata. Formato : 
19 x 27 cm. Abonprezo : 5 sv. fk. jare. Pn> 
gramo de Tgazeto : grupigo de ĉiuj aktivaj ko- 
operativanoj-esp-istoj ĉirkaŭ la gazeto k disva* 
stigo de esp-o, dank’ al ilia kunlaboro, en la 
kooperativa movado. La artikoloj en la unua 
kajero rilatas al la koop. movado, ĉu idee, ĉu 
informe. En la artikolo pri ĝisnuna apliko de 
espo en la koop. movado J. Z. forgesas mencii 
la artikolseriojn, kiuj aperis en la jarkolektoj de 
la SAT-gazetoj (ekz. pri la koop. movado en 
Svedio kc). 

« ĉinio Hurlas » estas okpaĝa informilo (form. 
19 x 27), monata, pri vivo, batalo k nacilibe- 
riga movado de Pĉinoj. Komunistaj agitvortoj. 
Alvoko de kongreso de « Tutĉinia Federacio de 
Naciliberigaj Organizoj » por malfermi okulojn 
pri la japana imperiismo, kiu « intencas ekigi 
kontraŭsovetian militon utiligante ĉinion kiel 
bazon », ktp. Abonejo : S-ro A. Griven, No. 14, 
Lane 169, Carter Rd. t Shanghai . Prezo: jare 3 
resp. kuponoj. 

« La Vojo » la monata infangazeto por infanoj 
el la nederlanda L.E.A., aperis por septembro 
unuafoje presita tipografie (8 paĝoj, formato 
15,5 x 24 cm). La jara abonprezo estas 0.50 
guld. (ekster Nederl. 0.65 g.) (1). Kun tiu ĉi 
n-ro komenciĝas la publikigo de lernolibro por 
infanoj « La Malgranda Mondo » (kun bildoj), 
verkita de K-dino A. Rebers, laŭ aparte taŭga 
metodo. Tre plaĉe prezentita revueto por la 
plej junaj inter nia anaro. 

PRl ESPERANTIGO DE PROPRAJ NOMOJ 

En « Nia Gazeto» (n-o 8/9) plaĉas al s^ro 
Bukon (Boucon) ataki la SAT-anojn, kiuj espe- 
rantigas sisteme ĉiujn proprajn nomojn, pro jena 
principo : ne estu enŝovitaj en esperantlingva 
teksto nacilingvaĵoj. Se Bukon nomas tiun siste- 
mon « kripligo », ni povas kun pli bona pravo 
aserti, ke la mikslingva teksto estas kripligo, 
nome al nia pura esperanta lingvo, kiu ne en* 
havas la literojn « x, y, 6, ŭ » kc. Cetere, oni 
ne forgesu ke por la propraj nomoj el lingvo- 
grupoj, kiuj ne havas la latinan alfabeton (ekz. 
rusa, japana, ĉina, k. a.), alia solvo tute ne 
eblas : oni devas transskribi ilin fonetike per la 
literoj de la esperanta alfabeto. Kial ne fari tion 

(i)Administracio : Postbus W. 6, Amsterdam. 


Leysin, 9.2.20. 

A 1 S-ro £. Lanti, Parizo. 

Estimata Samideano, 

La proteston de la Parizaj membroj de 
UEA kontraŭ la uzo de «io » mi ne anko- 
raŭ ricevis. Mi do nur per via lasta letero 
eksciis ĝin. 

Tiu « protesto » ne sufiĉas por ke mi 
forlasu la novan sufikson, kiu jam estas 
uzata de sufiĉe multaj bonaj samideanoj, 
kiel mi povas juĝi laŭ la korespondaĵoj, k 
kiu estus ankoraŭ pli multe uzata, se oni 
bonvolus prijuĝi la tutan demandon el vid- 
punkto praktike-linqva, anstataŭ el mistika 
vidpunkto. La Fundamento tute ne malper- 
mesas, ke oni enkonduku neoloqismojn ĉu 
vortajn ĉu sufiksajn. (« Io » ne plene ansta- 
taŭas « ujo », sed nur unu el ĝiaj sencoj). 

(1) Vidi la unuan leteron en la aŭg. nK). 


ĝenerale, aplikante tiel la plej simplan k logikan 
regulon ? 

LA « NEŬTRALECO » EN PORTUGALIO 
Ne temas nun pri la sinteno de Tportugala 
registaro rilate la hispanajn batalojn : temas 
pri la sinteno de la sufiĉe novdata esp. gazeteto 
eldonata sub la titolo « Portugala Esperantisto » 
(kiun ni jam menciis en tiu ĉi rubriko). Naskita 
en prol. esp-ista medio, ĝi devis esti la — se- 
vere neŭtrala — propagandilo k instigilo de 
Fdiv. esp. grupiĝoj (esence prolettendencaj) 
ekzistantaj en Portugalio. Nu. niaj SAT-K-doj 
devis konstati, kiel vidiĝas el protest-artikolo 
ap>erinta en la esperanto*paĝo de « A Vidal 5 o- 
cial » sub titolo « Kontraŭ la skism-agado >, ke 
« P. E. » servas al atakoj kontraŭ SAT I La 
gvidanto de « P. E. » profitas ĉiun okazon por 
montri sian simpation al IPE. Pro tio publike 
protestas niaj multnombraj K-doj k amikoj de 
SAT en Portugalio. 


POR FINSTOPI LA BRECON 

En la Proverbaro Esperanta kompilita 
de d-ro Zamenhof laŭ simila verko de Jia 
patro, oni trovas ankaŭ la frazon : « Kiu 
bone ŝmiras, tiu bone veturas ». Nu, oni 
povas apliki tiun ĉi proverbon al la SAT- 
ĉaro. Ĝiaj radoj bone moviĝas, se ili estas 
bone ŝmiritaj. Se la malo okazas, ili dolori- 
gc skuas la veturantojn. 

« Tro da bono ne turmentas », — tion 
komprenis jam pluraj Gek-doj, kiel ekz, 
tiu SAT-ano n-o 55, kiu malavĉire kontri- 
buas al la financa sanigado. 

Ronfartas SAT, se ŝmirita la rad\ Helpu 
do ŝmiri la veturilon, alportante eĉ nur 
iomete da grasaĵo... 

Dankon al ĉiuj radŝmirintoj! 


49. LISTO 

SAT-ano 55 .fr. fr. 400.— 

J. Martinez, S. Pont . 5.— 

H. Andersson, Sodertalje . 19*50 

Ernst Erikson, Stokholmo . 19*5° 

Erbaro, Paris . 15*— 

Delftano . 11.— 

H. de Broer, Roterd. 10.— 

J. Kram (18.268), Amsterd. 25.— 

Kamparanino . 50.— 

F. Calvez, Guengla-Plage . 10.25 

Malmo-a SAT-Rondo . sv. kr. 10.— 

J. Lenormand, Vitry-aux-Loges ...fr.fr. 10.— 

17.011 . guld. 1.19 

K-doj el « Esperio » .fr. fr. 10.— 

Kamans, Heerlen .guld. 1.— 

Sterken, Heerlen . » 0.50 


Tion diras la Esp-istoj, responde al la ri- 
proĉo de la Idistoj; sed, reale, la egaj kon- 
servativuloj agas tute alie, ekskomunikan- 
te ĉiun, kiu volas uzi la liberecon allasa- 
tan de la Fundamento. Ilia taktiko estas 
kredigi, ke ĉia ain novaĵo minacas Espe- 
ranton je pereo, k kompreneble, kiam oni 
solene diras al Esp-istoj, ke Esperanto 
estas minacata je pereo, tiuj ĉi protestas 
kontraŭ la «pereiganto». Mankas al la 
Esp-istaro aŭ pli ĝuste al kelkaj el ĝiaj 
kondukar.toj sufiĉe da toleremo k eĉ kon- 
fido je la vera taŭgeco de Esperanto. Ilia 
ĉ.gado estas tiu de malfortuloj, kiuj volas 
anstataŭi la argumentojn praktikajn per 
ekskomunikoj. Estas necese, ke la pro- 
gresemuloj ĉesu timi pro tiu « terorismo ». 
Ili postulu la rajton uzi la liberecon alla- 
sitan de Fundamento, ne estante traktataj 


En Portugalio la esp. movado 
estas malpermesita 

En septembro ĉiuj esp-istaj societoj (en 
Lisbono estis 4) el Portugalio estas fermi- 
taj, Ja ejoj sigelitaj k po unu policisto tage 
k nokte deĵoras antaŭ la pordoj. La kaŭzo 
de Tmalpermeso estas, ke el Barcelono 
estis dissendata en esp-o alvoko al la por- 
tugalaj esp-istoj, por ke ili ekagu kontraŭ 
sia registaro. Oni ankaŭ rakontas, ke inter 
la ribelintaj maristoj troviĝis esperantistoj. 

EN NIA MOVADO 

BRITIO. Bethnal Green Men’s Instituto k la 
Londona Esp. Federacio kunlaborante organizis 
tre sukcesan foiron k ekspozicion ĉe la Instituto 
sabate, la igan de sept. Inter la ekspoziciajoj 
estis la tipografista ekspozicio montrita ĉe la 
SAT-kongreso, ekzempleroj de PEK-laboro, 
fotoj k informoj pri la Manĉestra kongreso ktp. 
Budoj de SAT- k BEA-literaturo altiris multan 
atenton. Foir-ludoj organizitaj de la taksiistoj 
gajigis la ĉeestantaron, kiu ankaŭ ĝuis progra- 
mon de dancoj, kantoj k amuzaĵoj. La vespera 
kunveno estis plensukcesa. La urbestro, parla- 
ment-reprezentanto, prof. Forsajte k reprezen- 
tanto de la Londona Urbkonsilantaro parolis. 

ĉe la Londona SATEB-kunveno K-dino Mooti 
(adreso: 12 Aldborough Road, Ilford, Essex) 
estis elektita Peranto por londonaj aferoj. Ne- 
nion oni sendu al la klub-adreso pro necerta 
livero, sed nur al la nomita adreso de Tperanto. 

Manĉestro . Ni ne kredis ke tempo venos, 
kiam ni estus ĝenataj per tro da lernantoj. Ta- 
men tio vere okazis ĉe ni dum la unuaj semajnoj 
postkongresaj, kiam nia ĉambro ne estis sufiĉe 
granda por enteni la nombron da personoj, kiuj 
deziris lerni. Post iometa konfuzo ni sukcesis 
ĉion ordigi, k estis aranĝitaj ses kursoj, el kiuj 
tri unuagradaj, du mezgradaj k unu supera. Sen 
ia dubo la kongreso firmigas k fortigas nian 
Klubon. (Laŭ SATEB-bult.) 

NEDERLANDO. La Roterdama FLE-distrikto 
ekskursis la 13-an de septembro al Delfto. 
Preskaŭ 200 esp-istoj partoprenis ; oni aranĝis 
kolekton por la venontjara SAT-kongreso. 
(10 512). 

SVEDIO. La Malmd-a SAT-Rondo kunvenas 
regule ĉiumonate, kun lekcio aŭ parolado pri iu 
laborist-tendenca temo. ĉiam sekvas tre vigla 
diskuto. 


Amsterdamaj SAT*anoj! Sabatvespere, la 
14-an de nov., kunveno en la nova ejo de 
sekcio 5-a, v. Kinsbergenstr. 28 (West). ĉies 
devo estas ĉeesti. Ankaŭ ne-SAT-anoj estos 
bonvenaj. Atentu la sciigon en « L. E. ». (Pe- 
rantino H. O. B.) 


kiel perfiduloj aŭ pereigantoj. Oni instruu 
la Esp-istaron pri tio, ke Esperanto ne 
ekzistas nur por ili, sed por la mondo, 
kc sekve oni havas la devon gin plibo- 
nigi, kiam la praktiko tion postulas k 
kiam tio estas ebla per natura vojo. 
Mi ja scias, ke « io » estas malgravaĵo, sed 
ĝia eksperimentebleco estas principa de- 
mando, de kies solvo dependas, ĉu Espe- 
ranto ŝtoniĝos aŭ evoluos. Tre eraras la 
personoj, kiuj opinias, ke mi enkondukas 
« io » nur pro persona kapriceto. Kian ajn 
opinion pri ĝi oni havas, oni verŝajne ne 
povos nei, ke mi havas kelkan sperton pri 
la uzado de nia lingvo, kiun mi praktikas 
jam de dek k kelkaj jaroj. En la Oficejo 
de UEA mi pli ol iu ajn estis devigata uzi 
landnomojn — certe pli ofte ol la protes- 
tintoj de la Pariza kunveno ! — k jam de 
longe rimarkis la malpraktikecon de la ĝis- 
nuna sistemo (-ujo, -lando).«Ujo» ridindc 


LETEROJ DE HODLER " 






























C.N.T.-F.A.I. Barcelono 

La esp-lingva Inform-Bulteno regule 
aperas (unu fojon semajne). Adreso : 
Esperanto-Fako C.N.T.-F.A.I., Via Laye- 
tana 34, Barceiono. Kiu volas ricevi la Bul- 
tenon (senpage), bonvolu kompensi la 
afrankokostojn : Unu resp.-4cupono -por 5 
sinsekvaj n-oj. Monhelpoj por tiu fako k 
por la batalo estu adresataj nur al la inter- 
nacia adreso : A. GANIN, 41, rue Belle- 
ville, Paris 19~a. 

Esperanto-radiodisaŭdigoj E. C. N.-l 
Radio CNT-FAI, Barcelono (ondo 41.72 
m.), hisp. tempo, lunde 17a ĝis 18a h M 
samhore merkrede, samhore sabate 


Frahcia Vivo 

PROVIZORAJ GVIDLINIOJ 
DE LA KOMFRAKCIO. 

a 

La komunistema frakcio en SAT nc plu estas 
solvenda problemo, sed fakto. Decidvolaj K^doj 
en Nederlando jam invitas al la K-doj de SAT 
k de la laŭlandaj lab. esp. asocioj partopreni la 
vivon k disvolviĝon de la restarigita frakcio. 

ĉar fakte ja temas pri restarigo. De kvin 
jaroj ne ekzistas komfrakcio en SAT, kvankam 
ĝi pli frue estis la plej forta frakcio. De kvin 
jaroj daŭras la evidenta skismo en la lab. esp. 
movado nacie k internaciskale. Kaj kion oni 
cetere povas opinii pri kaŭzoj je tiu skismigo — 
tamen restas la fakto, ke dum k post la Amster- 
dama kongreso de SAT en 1931 la opozicio 
kune kun la tiama komfrakcio forlasis SAT k 
fondis propran organizon IPE k iom post iom 
la reton da IPE-emaj LEA-oj aŭ t. n. unuigaj 
komitatoj. 

Pri la tiama aŭ nuna pravo de tiuj faroj ne 
temas tiu artikolo. Laŭ mi estas tute senutile 
— jes kelkfoje stulte — jaron post jaro diskuti 
k disputi pri la historio de la skismo. La babi* 
lado k miskomprenado ĉesu k ni ekagu. Hodiaŭ 
ni ne foruzu niajn fortojn en kvereloj, kiuj nur 
kreas novajn abismojn — sed ni levu niajn 
okulojn for de la sekaj literoj k vortoj diritaj 
aŭ skribitaj antaŭ dekoj da jaroj. Rigardu ! ĉu 
vi ne vidas, ke la tuta lab. movado k kun ĝi 
m eniris tute novan epokon? En vico da landoj 
la laboristaro unuiĝas antaŭ la terura minaco de 
la faŝismo k la milito. ĉu ni staradu ekster la 
reala vivo kiel ridinda sekto malinteligente paL 
pante niajn statutojn, rigide konservante la mal- 
novajn metodojn k opiniojn? Ne, k denove ne I 
lo devas okazi k io ankaŭ jam okazas. 

Grava afero estas, ke la du francaj LEAoj 


kripligas tute internaciajn nomojn; «lando» 
estas tro longa. Pli internacia sufikso ol 
«io» ne estas trovebla. La geografia k 
histori? terminaro bezonas ĝin. Se mi ĝin 
ekenkcndukis nur en 1918, tio estas, ĉar la 
momento ŝajnis al mi tiam pli favora pro 
la apero de multaj landnomoj k ankaŭ pro 
la malpli granda rezisto de la tradicio je 
tiu ŝanĝepoko. Ke mi ne atendis unuaniman 
k tujan aprobon, mi tion antaŭsciis. Se mi 
estus atentinta nur pri mia persona avan- 
taĝo, mi estus nenion farinta. Sed ĉiu pro- 
greso, eĉ progreseto ne estas atingebla sen 
rezisto k sen batalo, nek ankaŭ sen per- 
sonaj malagrablaĵoj. Mi scias, ke estas pli 
facile protesti ol labori, k plian fojon niaj 
Parizaj samideanoj tion pruvis al mi! Sed 
la lasta vorto ne estas dirita. 

Pro troeco de laboro mi ne povis pli 
frue respondi vian leteron de la 8.1.20. Sen- 
kulpigu ! Pri progresoj de Esp. en Rusio 


SENNACIULO 

nun unuiĝis en unu organizo. Per tio niaj franc- 
aj K-doj sekvas la glorindan tradicion de la 
franca iaboristaro — unuaj el ĉiuj realigantaj la 
unuecon. Dua grava afero estas la refondiĝo 
de la komfrakcio en SAT. Tio signifas nenion 
malpli ol definitivan finiĝon de epoko en la 
lab. esp. movado. 

Dum kvin jaroj daŭris la skismo. Dum tiuj 
kvin jaroj restis areto da komunistaj Gek-doj 
en SAT. Malgraŭ kalumniado ili fidele laboris, 
pacience atendis — k ne estis vana la atendado. 
Novaj Gek-doj alvenis, k hodiaŭ la areto sentas 
sin sufiĉe forta k kuraĝa por mem ekagi, por 
mem ion fari utile al nia komuna sopiro : Forigo 
de la multaj miskomprenoj, prepari la vojon al 
nepra unueco. Jam la renaskiĝo de la frakcio 
signifas morale multon — k niaj agado k 
kreskado faros la ceteron. 

La celoj de nia frakcio do estas duspecaj : 
Unue, laŭ L statuto de SAT propagandadi nian 
lingvon ĉe nia partio kiam ajn kaj kiel ajn eblas. 
Komprenigi al ĝi k al la tuta laboristaro, ke 
esperanto servu kiel bonega kultur-armilo en la 
batalo kontraŭ la faŝismo k milito. Due, per 
sia nura ekzisto akceli la nepran kunagadon k 
unuiĝon de ĉiuj lab. esp. asocioj sur la bazo de 
la laborista esperantismo. 

La statutoj de la frakcio trovu sian precizan 
formon en kunveno de pli malpli da frakcianoj, 
ekz. dum la venonta SAT-kongreso. Gis tiam ĝi 
estos gvidata laŭ supre nomitaj gvidlinioj kun 
vasta agadlibero ĉe la nederlandaj K-doj prizor- 
gantaj la funkciadon. 

ĉiuj komunistemaj Gek-doj en SAT k la LEA- 
oj estas petataj subteni nian laboron per aliĝo 
k ĝis plue laŭvola kotizo. Iom post iom ni 
penu, ke nia partio diversmaniere k plej grave 
— mone subtenu nin. 

Antaŭen, Gek^doj ! Per nia sincera agado ni 
konvinku ĉiujn malnovajn kontraŭulojn, ke nia 
vojo estas la ĝusta vojo por realigo de niaj 
komunaj idealoj. Ni volas, ke SAT denove 
prosperu same kiel ĝi prosperis antaŭ la duobla 
skismigo fare de IPE k ISE. Por tiu granda 
celo ni vokas al ĉiuj, ni vokas al vi ! 

Anoncu vin en niaj vicoj ! Faru proponojn ! 

Sekr. adr. : Jovado, Hoofdweg 103, II, Am- 
sterdam. Paŭlo THORSEN (18.334). 

SENNACIISTA FRAKCIO 

Raporto pri la kunveno okazinta 
en Manĉestro (4.8.1936). 

Tiun ĉi kunvenon partoprenis tridek Gek-doj. 
K^do Floro (Londono) prezidis. La kunveno 
atendis raporton de la sekretario k leteron de 
K-do Lanti, kiuj, bedaŭrinde, ne alvenis ĝusta- 
tempe. Tamen okazis interesa diskuto pri la 
principoj de Sennaciismo. 

Oni konstatis, ke sennaciismo estas esence 
laborista ; tial la vorto kosmopolitismo ne estas 
sinonimo de ĝi. Kosmopolitoj povas esti k estas 


ankaŭ burĝoj ; sennaciismon alcelas nur prolet 
oj, ĉar la burĝaro ne havas intereson pri mab 
aperigo de Tnaciismo. S-ismo efektiviĝas nur 
F>er konsekvenca utiligado de komuna lingvo 
(por ni, esperanto). Sed tiu lingvo (esp-o) devas 
esti konsiderata ne kiel nura helpa lingvo, sed 
kiel mondlingvo sin trudanta je la loko de la 
nunaj naciaj lingvoj, kiuj pli k pli fariĝus 
dialektoj kondamnitaj al iama malapero. La sen- 
naciistoj devas batali unue kontraŭ naciismon, k 
ligite kun ĝi kontraŭ ĉian militon. Oni aludis 
al la fakto, ke la franca kom. partio lastatempe 
fariĝis tute naciema k patriota, edukante siajn 
anojn al integra naciismo. 

Estis sugestite inviti famulojn kun parencaj 
ideoj, ekz. H. G. Uels (Wells), verki artikolojn, 
kiujn ni tradukus esperanten por « H-ulo» k 
« Senn. Revuo ». 

Kelkan tempon post la kunveno alvenis letero 
de K-do Bubo, la sekretario. Li skribis, ke la 
cirkonstancoj devigas lin forlasi la oficon, ĉar li 
atendas alvokon al militservo. La Gek-doj, kiuj 
ankoraŭ ĉeestis en la kunvenejo, elektis kiel 
novan sekretarion de TFrakcio K-dinon Ruth 
Roberts, adreso: 1, Caister Ave., Whitefield, 
Manchester (Anglio). 


ESPERANTO-KLUBOJ ATENTU ! 

Laborista Esperanto^klubo de Stok- 
holmo serĉas korespondadon komunan 
kun esperanto-kluboj en la tuta mondo 
pri vivkondiĉoj k politikaj cirkonstancoj 
en la koncernaj landoj. Adreso : Labor* 
ista Esperanto^klubo, Arvid Gehlin, 
Vanadislunden 2. D. Stockholm. Svedio. 


A 

Gustigo al la Kongres-protokolo 

En « S-ulo » n. 445, p. 73, estas kelkaj mab 
ĝustaĵoj, kiuj povus krei miskomprenojn. Mi ne 
diris, ke «90 % el mia LEA apartenas al la 
soc. dem. », nek ke « nia estraro volas doni 
sian subtenon al ĉiuj ekzistantaj lab. esp. inter- 
nacioj ». La 90 % rilatis al la tuta dana labor- 
istaro. Nia LEA estas 100 %-e socialdemokrata. 
Tio, al kio nia estraro volas doni sian subtenon, 
ne estas ĉiuj ekzistantaj lab. esp. internacioj, 
sed la kunlaboro inter ĉi tiuj. 

Kiom longe ni sentas nin ligitaj al la Goten* 
burga Konvencio, ni nature ne subtenas aliajn 
esp. internaciojn ol SAT. 

H. P. Frodelund, Odense (Danio). 


SOVETIO 

Reveninte post kelkjara malliberigo, mi dez. 
koresp. kun miaj malnovaj korespondintoj. 
K-do A. Sidorov, Sredne-Smolenskaja ul. 28, 
Voroneĵ. 


vi povos legi kelkajn novaĵojn en la fe- 
bruara n-o de « Esperanto » k utiligi ilin 
por via agado. Bedaŭrinde niaj informoj 
estas nesufiĉaj k neregulaj, sed eble tio 
baldaŭ ŝanĝiĝos. 

En Finnlando la Esp. movado estas pro- 
spera ĉe nesocialistoj k la Idista ĉe la so- 
cialistoj; en tiu lando ambaŭ partioj vivas 
tute aparte, k sufiĉas, ke la nesocialistoj 
ion akceptas, por ke la socialistoj akceptu 
la malon, k inverse. Ekzistas preskaŭ nenia 
kontakto inter ambaŭ. 

Mi esperas, ke via laborista movado 
progresas. Gi ŝajnas al mi la sola nuntem- 
pa realaĵo en Francio. E1 korespondaĵoj 
ricevitaj el kelkaj Francaj urboj, mi havas 
la impreson, ke multaj malnovaj Esp-istoj 
ne kuraĝas rekcmenci publikan agadon, 
pro timo de la gazetistaj kritikoj (1). Ĝar 

m m m m 

(1) En tiu tempo esp-o en Francio estis duom 
neleĝeca, ĉar ĝi estis prezentita de la reakcia 


mi parolas pri gazetistoj, ĉu vi povas diri 
al mi, kiai neniam aperis io por Esperanto 
en « L Humanite » (2). Ĝu iu en ĝi estas 
kontraŭa al Esperanto ? — Mi estis iam 
sugestinta al Romain Rolland aperigi en tiu 
gazeto pledon por Esp., sed bedaŭrinde 
mia deziro ĝis nun restis sen plenumo... 

Kun samideana saluto H. HODLER 

ministro L. Berar ( Berard ) kiel instrumento de 
komunistoj, k ĉio, kio estis komunista, estis 
akre kontraŭbatalata de la tiama registaro.— Red. 

(2) « L*Humanite», socialista gazeto fondita 
de Jores, post la skismo (en 1920) transiris en 
la manojn de Tbolŝevikoj. kies centra organo ĝi 
restis ĝis hodiaŭ. Gi preskaŭ ĉiam havis mab 
favoran sintenon al esp-o. Tamen K-do Lanti, 
pcrsone klopodante, atingis, ke en ĝi aperis la 
Letero de R. Rolan (Rolland) al la 2*a SAT* 
kongreso k poste rcgula rubriko pri^esperanta, 
duonkolona k dusemajna. Nuntempe ĝia sinteno 
al esp-o plue estas tute malfavora, k eĉ la IPE- 
anoj ne sukcesis aperigi en ĝi iajn pli gravajn 
artikolojn. — Red. 




















SENNACIULO 


I 


G. Dimitrov : La Laborista Klaso kontraŭ la 
Faŝismo. Tradukis V. Kolĉinski Eld. Ukraina 
Eldonejo de Naci-Minoritoj, Kiev. 1936. — 
174 pĝ. Form. 13 x 17,5. Prezo neindikita. 

La libro entenas la raporton faritan de Dimit- 
rov pri la ofensivo de 1’faŝismo k la taskoj de 
Komintern en batalo por la unueco de la lab. 
klaso kontraŭ la faŝismo. Gin legante, ni pii 
bone komprenas la sintenon de ia komunistaj 
K-doj, en ia nuna tempo, riiate la unuecprobie- 
mon, ankaŭ sur ia iab. esp-ista kampo. Oni 
ankaŭ pii bone komprenas ia nunan iiberaian 
sintenon de ia komunistoj en keikaj iandoj.ekz. 
Francio, k iiian sintenon rilate la naciismon. « Ni 
ne estas adeptoj de Fnacia nihiiismo», diras Di- 
mitrov, « k neniam devas elpaŝi kiel tiaj. » Li 
opinias, ke la estonta proieta kuituro restos 
nacia laŭ la formo. Kaj... « la sociaiista revo- 
lucio signifos la savon de Vnacio... » Legante 
tion, oni ankaŭ komprenos, kial IPE-anoj tiom 
insistas pri la nura keiplingva karaktero de 
espcranto k ĝia utiligo esence por taskoj, kiuj 
ne substrekas ĝian idean valoron. N. B. 

SERVISTO JERNEJ K LIA RAJTO. Dranv 
kolektivo de Ferdo Delak laŭ samnoma rakonto 
de Ivan Cankar. Esperantigis Fr. Modnjan . 
Ilustraĵoj de Ravmkar. 1936. — 28 pĝ. Form. 
12 x 19. Prezo : 8.— dinaroj plus 0.50 d. por 
afranko. Mendoj ai Esp. Kiubo en Ljubljana, 
Deiavska Zbormca. Poŝtĉeko: 14.463. Ekster- 
lande tri resp. kuponoj. 

La historio de maljuna laboristo, kiu serĉas 
juston k rajton en la kapitaiista socio. La sim- 
boleca rakonto estas potencigita per la inter- 
venoj de parolĥoro sur scenejo. Unuafoje esp- 
lingve prezentita de lab. esp-istoj el Ljubljana 
okaze de la ĉi-jara kongreso jugoslava esp-ista, 
ĝi rikoltis grandan aplaŭdon. Certe ĝia efiko 
dependas de ia lerto de 1’prezentantoj k de la 
scenaranĝo. Rekomendinda al teatro-grupetoj. 
Bedaŭrinde preseraroj estas multaj. 

INTERNACIA FOIRO DE MARSEILLE. 
(19. sept.^5 okt. 1936). Afiŝo k glumarkoj. La 
Foiro korespondas ankaŭ en esp-o. Adreso: 
Foirc Internationale, EsperantoTako, 7, Quai 
des Belges, Marseille. 

LEO BELMONT: Jak Nauczyc sie Esperanta? 
(Kiel lerni esperanton?). Pollingva propaganda 
broŝuro de la konata esp. aŭtoro; ĝin eldonis 
« Lingvo Internacia » — eldonejo (Marszalkow- 
ska 81 m. 33, Warszawa). 16 paĝoj plus kov* 
rilo. Form. 15 x 21. Prezo : 0.30 zl. La broŝuro 
entenas gramatikan analizon de lab. kantoj k 
modelon pri memor-ekzercoj. Kun reklamo pri 
SAT-eldonaĵoj. 

EDITURA UMANITATEA (str. dr. Istrati 
10, Bukaresto) aperigis libreton rumanlingvan 
de la esp-isto I. Ionescu^Capatana (32'paĝan) 
kun biografioj pri R. Rolland, Luiza Michel, 
Domela Nieuwenhuis, Errico Malatesta. La ma- 
terialo grandparte estas tradukita el Sennaciulo. 


Nenia paco sen la revolucia renverso 
de rkapitalismo 


« ĉiu partio deziranta aparteni al la $a Inter' 
nacio havas la devon denunci same la malkaŝan 
socialpariotismon kiel ia hipokritan h malveran 
socialpacismon, elmontri sisteme al la laboristoj, 
ke sen la revolucia renverso de Vitapitalismo 
neniu intemacia arbitracia tribunalo, neniu kor\' 
vencio pri armilreduhtado , neniu « demokrata » 
reorganizo de VLigo de Nacioj liberigos la ho' 
maron el imperiismaj militoj . » (6-a kondiĉo de 
aliĝo al la Kom. Internacio). 

Gvidlinio de Lenin... kiu meritas esti revokata 
en la memoron de Vhodiaŭaj « reaLpolitikistoj ». 


Ekster nia movado 

La 28-a Universala Esperanto-Kongreso okazis 
en Vieno (Aŭstrio) de la 8a-i5a de aŭgusto, 
sub la protektado de 1 ’ŝtata prezidanto V. Mik* 
las. La Viena ĵurnalo «Reichspost » (tre kato* 
lika) ĉiutage portis tutan paĝon en esp-o, kun 
raportoj pri la kongreso. La inaŭguro okazis en 
la festsalonego de « Neue Burg » {Nova Kas- 
telo). Havis Jokon akcepto en la urbdomo k 
lekcioj de la Somera Umversitato. En la labor- 
kunsidoj estis ĉefe nur pridiskutata la temo: 
transloĝiĝo de UEA el Genevo ai Londono, pri 
kiu punkto ne povis okazi interkonsento, ĉar 
keikaj svisaj esp-istoj insistas pri restigo de 
UEA en Ĝenevo. Oni diris al ni, ke tiu ĉi kon* 
grcso ne estis pli bone organizata ol tiu de Tan* 
taŭa jaro en Romo, k ke multaj plendoj aŭdiĝis 
pro organizaj fuŝoj. 

La Universitata Rondo Esperantista (Ljono, 
Francio) entreprenis enketon ĉe franclingvaj 
eminentuloj, por scii kion ili pensas pri la en- 
konduko de espo en la unuagradaj lernejoj ĉe 
la iasta lernjaro k por peti ilian apogon al la 
propono. La cirkulero estas subskribita de la 
socialista deputito A. Philip, profesoro de la 
jura fakultato en Ljono. 

La neŭtralaj gazetoj anoncas la starigon de 
nova asocio anstataŭ la jure nekonkerebla 
U.E.A.; ĝi havas la titolon : Intemacia Espe^ 
ranto^Ligo. Sidejo en Londono. La organo no- 
miĝos « Esperanto Internacia ». Ankaŭ « HeroL 
do » (post reaperigo en januaro) estos oficiala 
organo de la Ligo. S-ro Goldsmith (elektita kiel 
direktoro de UEA) nomiĝos ĝenerala sekretario 
de IEL. La strukturo (bazita sur la landaj aso- 
cioj) estas tiu de la novdata \JEA(internacia, 
ne universala). 

Propagandkomitato en Kimrio (Britio) aranĝas 
konkurson favore al partopreno en literatura k 
muzika festo (1937). Prcmio de 5 pundoj por 
la plej vaiora traktaĵo pri « Esp-o kiel kompre- 
nigilo inter la nacioj ». Numero de Tkonkurso 
« 30 ». Ĝiu verkaĵo devas esti manskribita, ma* 
ŝinskribita aŭ presita sur unu flanko de Tpapero 
(folio 30 x 20 cm). Lasta dato : inter 22. ap- 
rilo k 1. majo 1937. Pseŭdonima subskribo. 
Vera nomo k adreso en aparta sigelita koverto 
kun la konkurs-n-o k la pseŭdonimo. Sekretaria 
adr. : S-ro ]. Rhys Leivis, Eisteddford Office, 
Machynlleth, Mont., Wales (Britio). 


SENNAGIECA REVUO 

La oktobra kajero enhavas multajn ori- 
ginalajn artikolojn, raportojn, kritikojn, 
ktp., i.a. el Hispanio, Palestino, 
Germanio. 

Oraiida llteratura 
k scfenca parto 

16 paĝ. Uustrita. Unuopa n-o : 2.50 fr. fr. 

SAT, 67, avenue Gambetta, Paris 20 


MEMORNOTO 

PRJESPER. ARTJK. K NOTOJN ENHAVIS: 
Signalen, Stokh., 13., 20., 27.8., 3., 10., 17., 
24.9., 1.10.5 O Barreiro, 9.8 k Republica, Lis- 
bono, 7.8. (pri vizito de K-do Lanti cn Bar- 
reiro); Verdad, Valencio, n. 19 (aŭtogramo de 
esp. letero de Mangada); Industr. Worker, Chi- 
cago, 5.9.; United Progressive Neivs, Los Aiv 
geles, 7.9. (intervjuo kun K-do Ege). 

PRI LA SAT-KGNGRESO ENPRESIS: 5 o- 
cialdemohraten, Odense, 12.9. (ilustr.); Our 
Circle, sept., Womens Outlook, sept.; The Cab 
Trade Nezvs, The Record, M C.O.D.A. Gazette, 
Paisley Daily Eipress, Ilford News, Typogra - 
phical Circuler. 


JCorespondado 

ARGENTINIO. 

K-do Arimondo Fulgenzi, str. Misioncs 369,, 
Buenos Aires, petas siajn gekorespond. ĉesigi la 
koresp. kun Ii, ĝis la sendo de nova adreso. 

AŬSTRIO. 

K-do Karl Hansl, Thaliastr. 75, 1/11 i6 r 

Wien XVI, volas interŝanĝi PI k fotojn kun 
K-doj el ĉiuj iandoj. Certe respondos. 

K-do Heinrich Hampeis, Gablenzgasse io6 f 
Stg. 7/1, Wien XVI, dez. interŝ. PI k fotojn 
kun ĉiulandaj K-doj Resp. certa. 

ESTONIO. 

K^do /. Mukk, Kauba t 5, Viljandi, dez. 
interŝ. PM kun transmaraj landoj, precipe Pa^ 
lestino. Nepre respondos. 

HISPANIO 

K-do M. Sala , el Olot, kiu anoncis en aŭgusta 
« S-ulo », bedaŭras, ricevinte multe da kores- 
pondpetoj, nun ne povi respondi, ĉar li troviĝas 
kiel kuracist- helpanto ĉe fronta hospitalo. 

NEDERLANDO. 

Esp. grupo da gelaboristoj dez. korespondadon 
kun Gek-doj el ĉi. Skrŭpu grandnombre al K-do 
W. A. van Toor, Kortjandstr. 6 r, Krimpen a.d. 
Ysel. Certa respondo. 

K<Io /. Poeihuis, Kobstederstr. 22, Winters' 
wijk, 34-jara, dez. interŝ. L, PI k iiustr. gazet- 
ojn kun ĉiul. Gek-doj. Nepre respondos. 

K^do /. H. Blom, B. H. Heldstr. 12, Wmters' 
wijk, dez. interŝ. L k ilustr. gazetojn kun ĉiul. 
Gek-doj. Respondos nepre. 

Laborista Esp. Sekcio deziras korespondi kun 
Gek-doj tutmondaj pri diversaj temoj. Nepra 
respondo. Adr.: K-do ]b. Sandstra, L. Tuinstr. 
7, Enhhuizen , N. H. 

Mi interŝanĝas 50-300 poŝtmarkojn kun ĉl. 
Adreso: K-do P. B. Stengs, Haarlemmerdijh 
41, 11, Amsterdam^C. 

Mi volas interŝanĝi ilustr. poŝtkartojn, kun 
propaganda celo. Scndu amase ! — Adreso: 
R. Schroevers, Eedestr. 15. Vlissingen. Garan- 
tias rcspondon. 

Du K-doj dcziras koresp. pĉt. kĉl. Resp. gar. 
Adreso : W. v. Merkesteijn, Agatha Dekenstr. 
19, 1, Amsterdam. 

Du junaj K-doj dez. kor. kun junaj Gek-doj 
e! ĉ.l. Skribu al: D. Bezem, Dahliastr. 55» 
Den Helder. 

3-a Lab. Olimpiado, Antverpeno 1937 

La K-doj kiuj alsendis ekspozici-materialon, 
estas petataj pacienci ankoraŭ iomete. La espe- 
ranta broŝuro pri Antverpeno ankoraŭ ne pre- 
tiĝis. 


AŬSTRIA SENLABORULO (SAT-ano), ko- 
merc-oficisto maidungita post pli ol 14-jara de- 
ĵoro, vidante neeblon rericevi oficon en Aŭstrio, 
havante familion, petegas, pro granda mizeriĝo, 
pri heipo cl eksterlando. Skribi pere de SAT' 
redakcio. 


Se vi ŝanceliĝas pri la korekta uzo de iu espe- 
ranta vorto, vi nur bezonas konsulti la 

Plena vortaro de Esperanto 

eldonita de SAT (2-a eldono, 512 paĝoj, form. 
14,5 x 20 cm. Prezo : 60.— fr. fr. plus afranko 
rekomendita ; por SAT-anoj la propra ckzenv 
plero por 54.— fr. fr. afrankite). 

En ĝi la senco de ĉiu esp-a vorto estas detale 
klarigita per la helpo de multnombraj ekzemploj. 

SAT, 67, avenue Gambetta, Paris 20. 


K-dino T. Timmer, Rosend. str. 486, ARN' 
HEM (Nederl.) petas pri sciigo, ĉu iu vizitinto 
de la manĉestfa kongreso trovis eble arĝentan 
pilkon, kiun ŝi perdis okaze de sia kongres- 
vizito. 
























